stanford-oval/wikipedia huggingface dataset:
ג'וליה רוברטס
קריירה > העשור הראשון של המאה ה-21

ההצלחתה הגדולה הבאה של רוברטס הייתה בסרט הביוגרפי "ארין ברוקוביץ'" משנת 2000. הסרט הדרמטי זכה להצלחה קופתית מרשימה (250 מיליון דולר) והביא ליוצריו גם חמש מועמדויות לאוסקר, כולל מועמדות לשחקנית הטובה ביותר עבור רוברטס שגם זכתה בפרס. עבור השתתפותה בסרט קיבלה סכום חסר תקדים לשחקנית - 20 מיליון דולר.
בשנת 2001 השתתפה בסרט "אושן 11" קומדיית-פשע בבימויו של סטיבן סודרברג, באותה שנה גם כיכבה בסרט "המקסיקני" כחברתו של בראד פיט, רוצח שכיר בשירות המאפיה, ובקומדיה "אמריקה מאוהבת" בבימוי ג'ו רות, לצד בילי קריסטל, שגם כתב את התסריט.
בשנת 2002 כיכבה בקומדיה "עירום מלא" (באנגלית: "Full Frontal") קומדיה שביים סטיבן סודרברג.
בשנת 2003 שיחקה בתפקיד הראשי בסרט "חיוך של מונה ליזה", עליו קיבלה רוברטס סכום שיא לשחקנית עד אז, 25 מיליון דולר.
בשנת 2004 השתתפה בסרט ההמשך בסדרת הסרטים "אושן", "אושן 12", ובסרט "קרוב יותר", דרמה רומנטית של הבמאי מייקל ניקולס, שהתקציב הכולל שלו היה 27 מיליון דולר, אך הכניס יותר מ-115 מיליון דולר בקופות.
בשנת 2006 דיבבה את שרלוט בסרט המצויר "חוות הקסמים" בכיכובה של דקוטה פנינג.
בתחילת 2006 ניסתה כוחה בברודוויי, שם כיכבה לראשונה במחזה "שלושה ימים של גשם". אף על פי שהמחזה גרף כמעט מיליון דולר במכירת כרטיסים במהלך השבוע הראשון שלו, והיה להצלחה מסחרית לאורך כל הזמן מוגבל בו עלה, הופעתה גררה ביקורת. בן ברנטלי מ"הניו יורק טיימס" תיאר את רוברטס כמי שמלא ב"תודעה עצמית (במיוחד במערכה הראשונה), ומכירה רק במבט חלקי את שתי הדמויות שהיא מגלמת". ברנטלי גם מתח ביקורת על ההפקה הכוללת, וכתב כי "כמעט בלתי אפשרי להבחין בסגולותיו האמנותיות של המחזה, מהפרשנות המפוצלת הזו, בבימויו של ג'ו מנטלו.
בשנת 2007 חזרה רוברטס לקולנוע בדרמה של מייק ניקולס "מלחמתו של צ'ארלי וילסון". ניקולס צוטט כמי שאמר על ג'וליה: "היא כל כך יפה שלפעמים שוכחים עד כמה היא שחקנית טובה".
קריירה > העשור השני של המאה ה-21

בשנת 2010, כיכבה בסרטים "יום האהבה" ובסרט "לאכול, להתפלל, לאהוב", המבוסס על רומן באותו השם מאת אליזבת גילברט. הסרט הוא זכה לביקורות שליליות מהמבקרים, אך זכה להצלחה מסחרית, והכניס 204.6 מיליון דולר ברחבי העולם מול תקציב של 60 מיליון דולר.
בשנת 2011 כיכבה בסרט "לארי קראון" לצדו של טום הנקס, שגם כתב וביים אותו.
בשנת 2013 הופיעה רוברטס בקומדיה השחורה "אוגוסט: מחוז אוסייג'" בתפקיד ברברה ווטסון - פורדהאם בתה הבכורה של ויולט ווטסון (מריל סטריפ). תפקידה בסרט העניק לה מועמדות רביעית לאוסקר וראשונה לאחר 13 שנים בקטגוריית פרס אוסקר לשחקנית המשנה הטובה ביותר, היא הועמדה בנוסף גם לפרס גלובוס הזהב לתפקיד משני ולפרס באפט"א.
בשנת 2016, כיכבה בסרט המתח "מפלצת הכס" לצידו של ג'ורג' קלוני.
ב-2017 הופיעה רוברטס בסרט הדרמה "פלא" בתפקיד איזבל פולמן, אמו של אוגי, שנולד עם תסמונת גנטית נדירה שגרמה לעיוות חמור בפניו. באותה שנה גם השתתפה בדיבוב, בתפקיד דרדסית ערבה, בסרט "דרדסים: הכפר האבוד".
בשנת 2018, שיחקה בסרט "בן חזר הביתה" כהולי, אימו של בן הסובל מהתמכרות למשככי כאבים. בסוף אותה שנה עלתה הסדרה "הומקאמינג" בכיכובה, בשירות הסטרימינג פריים וידאו. בה היא מגלמת עובדת סוציאלית בפרויקט "השיבה הביתה", שנועד לכאורה לסייע לחיילים שחזרו מהמלחמה להתגבר על פוסט טראומה ולהתכונן לחיים האזרחים, אך מאחריו יש קונספירציה. הסדרה זכתה לביקרות נלהבות, ושבחים על משחקה.
בשנת 2020 לוהקה לתפקיד ראשי במותחן הפוליטי "גזלייט", כשהיא מגלמת את מרתה מיטשל, אשתו של התובע הכללי של ארצות הברית - ג'ון ניוטון מיטשל, אותו מגלם שון פן. הסדרה עלתה לשידור ברשת Starz באפריל 2022.
בספטמבר 2024, פורסם שרוברטס תקבל פרס סזאר לשם כבוד בטקס ה-50 של אירוע הפרסים, המקבילים לפרס האוסקר בצרפת.
חיים אישיים

רוברטס הייתה בעבר במערכות יחסים עם השחקנים: ליאם ניסן, דילין מקדרמוט וקיפר סאת'רלנד, שלו הייתה מאורסת והם נפרדו שלושה ימים לפני מועד חתונתם ב-11 ביוני 1991. ב-25 ביוני 1993, היא נישאה לזמר הקאנטרי ליל לאביט. הם התגרשו במרץ 1995. בין השנים 1998–2001, היא הייתה במערכת יחסים עם השחקן בנג'מין בראט.
בשנת 2000, בעת צילומי הסרט "המקסיקני", הכירה רוברטס את הצלם דניאל מודר. הם נישאו ב-4 ביולי 2002, ובנובמבר 2004, נולדו לזוג תאומים. בעקבות הלידה, החליטה רוברטס לקחת עוד פסק זמן ונעלמה מתודעת הקהל. ב-18 ביוני 2007 ילדה את בנה השלישי הנרי.
בפברואר 2014 נפטרה אחותה למחצה של ג'וליה, ננסי מוטס, בת ה-37, ממנת יתר.
רוברטס מגדירה עצמה כהינדואיסטית. היא פעילה בקרן החירום הבינלאומית של האומות המאוחדות לילדים.
פילמוגרפיה חלקית

1987 - Firehouse - c - בתפקיד בבס (ללא קרדיט)
1988 - "נעורים בקצב הרוק" (Satisfaction) - בתפקיד דאריל.
1988 - "מיסטיק פיצה" (Mystic Pizza) - בתפקיד: דייזי ארוז'ו.
1989 - "דם אדום" - בתפקיד: מריה קולוגרו.
1989 - "מגנוליות מפלדה" (Steel Magnolias) - בתפקיד שלבי איטלטון.
1990 - "קו הדממה" (Flatliners) - בתפקיד ד"ר רייצ'ל מאנוס.
1990 - "אישה יפה" (Pretty Woman) - בתפקיד ויויאן וורד.
1991 - "לישון עם האויב" (Sleeping With The Enemy) - בתפקיד: לאורה בארני.
1991 - "הוק" (Hook) - בתפקיד: טינקר בל.
1991 - "בחירתה של אהבה" (Dying Young) - בתפקיד: הילרי אוניל.
1993 - "תיק שקנאי" (Pelican Brief) - בתפקיד: דארבי שואו.
1995 - "משהו לדבר עליו" (Something To Talk About) - בתפקיד: גרייס קינג ביצ'ון.
1995 - "מרי ריילי" (Mary Reilly) - בתפקיד: מארי ריילי.
1996 - ״כולם אומרים אני אוהב אותך״ (Everyone Says I Love You")
1996 - "מייקל קולינס" - בתפקיד: קיטי קירמן
1997 - "תאורית הקשר" (Conspiracy Theory) - בתפקיד: אליס סאטון.
1997 - "החתונה של החבר שלי" (My Best Friend's Wedding) - בתפקיד: ג'וליאנה פוטר.
1998 - "אמא חורגת" (stepmom"") - בתפקיד איזבל קלי.
1999 - "תפוס את הכלה" (Runaway Bride) - בתפקיד: מגי קרפנטר.
1999 - "נוטינג היל" (Notting Hill) - בתפקיד: אנה סקוט.
2000 - "ארין ברוקוביץ'" (Erin Brockovich) - בתפקיד: ארין ברוקוביץ'.
2001 - "המקסיקני" (The Mexican) - בתפקיד: סמנטה בארזל.
2001 - "אושן 11" (Ocean's Eleven) - בתפקיד: טס אושן.
2001 - "אמריקה מאוהבת" (america swithearts) - בתפקיד: קטלין "קיקי" האריסון.
2002 - "התחרות הגדולה" (Grand Champion) - בתפקיד: ג'ולין.
2003 - "חיוך של מונה ליזה" (Mona Lisa Smile) - בתפקיד: קטרין אן ווטסון.
2004 - "קרוב יותר" (Closer) - בתפקיד: אנה.
2004 - "אושן 12" (Ocean's Twelve) - בתפקיד: טס אושן.
2006 - "גיבור על נמלים" (The Ant Bully) - דיבוב (הובה)
2006 - "חוות הקסמים" (Charlotte's web) - דיבוב (שרלוט העכבישה)
2007 - "מלחמתו של צ'ארלי וילסון" (Charlie Wilson's War) - בתפקיד: ג'ואן הרינג.
2008 - "לחזור בקיץ" (Fireflies in the Garden) - בתפקיד ליסה טיילור.
2009 - "משחק כפול" (Duplicity) - בתפקיד: קלייר סטנוויק.
2010 - "יום האהבה" (Valentine's day) - בתפקיד: קפטן קייט הזלטיין.
2010 - "לאכול, להתפלל, לאהוב" (Eat, Pray, Love) - בתפקיד: ליז גילברט.
2011 - "לארי קראון" ("Larry crowne") - בתפקיד: מרסדס טיינו.
2012 - "מראה מראה: הסיפור האמיתי" (״mirror, mirror") - בתפקיד: המלכה.
2013 - "אוגוסט: מחוז אוסייג'" ("August:Osage county") - בתפקיד: ברברה ווסטון.
2015 - "הסוד שבעיניים" (אנ')‏ ("Secret in Their Eyes") - בתפקיד: ג'ס.
2016 - "מפלצת הכסף" ("Money Monster") - בתפקיד: פאטי פן.
2016 - "יום האם" ("Mother's Day") - בתפקיד: מירנדה קולינס.
2017 - "דרדסים: הכפר האבוד" (דיבוב) - בתפקיד: דרדסית ערבה.
2017 - "פלא" - בתפקיד: איזבל פולמן.
2018 - "בן חזר הביתה" - בתפקיד: הולי ברנס-בידי.
2022 - "כרטיס לגן עדן" - בתפקיד: ג'ורג'יה קוטון.
2023 - "להשאיר את העולם מאחור" - בתפקיד: אמנדה סנדפורד. (גם מפיקה)
2025‏ - "After the Hunt" - בתפקיד: אלמה אולסון.
TBA‏ - "Little Bee"
פילמוגרפיה חלקית > טלוויזיה

הלב הרגיל (2014, סרט טלוויזיה) - בתפקיד: אמה ברוקנר.
הומקאמינג (2018) - בתפקיד: היידי ברגמן.
גזלייט (2022) - בתפקיד: מרתה מיטשל.
ניקי גולדשטיין

| --- | --- |

 לידה:  24 במאי 1977 (בן 47) רמת השרון, ישראל ישראל
 שם לידה:  ניסים גולדשטיין
 סוגה מועדפת:  קומדיה
 מדינה:  ישראל 
 תקופת הפעילות:  מ-1988
 מספר צאצאים:  2
 פרופיל ב-IMDb
 
ניקי גולדשטיין (נולד ב-24 במאי 1977) הוא שחקן, זמר, סטנדאפיסט, כוכב ילדים, קומיקאי וחקיין ישראלי.
ביוגרפיה

ניקי גולדשטיין נולד בשם ניסים גולדשטיין וגדל ברמת השרון. בין השנים 1988–1991 השתתף בקטעי האילוסטרציה בתוכנית "קשר משפחתי". בין השנים 1993–1994 היה חבר בלהקת הנוער "השכנים של צ'יץ'".
בשנת 1991 השתתף בסרט "מעבר לים" בתור שוער.
בשנת 1992 השתתף גולדשטיין בתחרות הכישרונות צעירים "קולות וצלילים" ששודרה בהטלוויזיה החינוכית הישראלית עם שיר שנקרא "כחול לבן בגדול".
בשנת 1993 שיחק בסרט הקולנוע "גרופי".
בשנת 1999 השתתף גולדשטיין כמותח בתוכנית "פספוסים".
ב-2001 שיחק בסרט הקולנוע "אסקימו לימון: החגיגה נמשכת", בו גילם את דמותו של יהודה'לה, אותו גילם במקור צחי נוי.
ב-2009 גילם את דמותו של נדבי בטלנובלה של הוט 3 "חשופים". באותה שנה השתתף בסדרה המצוירת סאטירית "סלב'ס". בשנת 2012 שיחק בסדרת הדרמה קומית היומית "תנוחי". באותה שנה החל לדבב את הבובות בתוכנית הבידור "בובה של מדינה" בערוץ 10. ב-2014 גילם דמות של דראג קווין בסרט "שושנה חלוץ מרכזי".
שימש כשופט בתוכנית "מת להיות". שיחק בקלטות הילדים "בישול זה cool" לצידם של חנה לסלאו ונטע הבר ו"סופר צחצוח" לצידה של קרן רמי דולב. שיחק בסדרה לחגי ישראל "שירון הקסמים" לצידה של חני נחמיאס בערוץ הופ! בשיתוף עם חברת קלסיקלטת. שיחק בשתי עונות של סדרת הילדים "החוף של רינת" ובסדרות הילדים "מלכת קסמים" ו"רינת ויויו יוצאים לטייל" בכיכובה של רינת גבאי. בתור הילדה שלכת, גילם את דמויותיהן של עזית פוקוס וחיה ברושור בתוכנית הרדיו של דידי הררי, "דידי לוקאלי".
בשנת 2016 החל לשחק בסדרת הנעורים "Oboy" בתפקיד איז׳ק.
בשנת 2017 החל להנחות את העיבוד המקומי לפורמט הבין-לאומיאומי "קארפול קריוקי", במסגרת תאגיד השידור הישראלי "כאן" למשך עונה אחת, ושיחק בסדרת הנוער "המלאך השומר שלי" בערוץ ניקלודיאון. באותה שנה השתתף ב"סטורי של פסטיגל".
בשנת 2018 השתתף בתוכנית המציאות התיעודית "6 אבות" ששודרה ברשת 13.
בשנים 2019–2020 השתתף בעונה השביעית של "הכוכב הבא לאירוויזיון", והעפיל לשלב הנבחרת, אך הודח לאחר מכן.
בשנת 2024 השתתף עם משפחתו ב"גולדשטיינים".
ביוגרפיה > הצגות ומופעים

בשנת 1998 השתתף במחזמר "אלאדין". בשנת 2001 השתתף במחזמר "עמי ותמי". בשנת 2002 השתתף במחזמר "צי.פי חברה מכוכב אחר". בשנת 2003 השתתף בהצגה "הולכים לגן". בסוף שנת 2007 החל לשחק בתיאטרון בית ליסין במחזמר "אבניו קיו" את דמותו של טרקיפלצת. בשנת 2006 שיחק בתיאטרון בית ליסין במחזמר "ברנשים וחתיכות". בשנת 2008 השתתף במופע בראבו – שרים 90" של תיאטרון הבימה בשיתוף עם תיאטרון הספרייה. בשנת 2012 השתתף במופע החנוכה "מותק של פסטיבל 5" והופיע במופע "השלישייה", וכן השתתף במחזה "אני פה בגלל אשתי".
בתיאטרון חיפה שיחק במחזמר "רובין הוד" בכיכובו של רודריגו גונזלס בשנת 2004. בחנוכה 2010 שיחק במחזמר "בת הים הקטנה", בכיכובה של רינת גבאי. כמו כן, שיחק ב"הבימה" במחזות "החותנת" ו"יוסף וכתונת הפסים המשגעת". בשנת 2011 התמודד בקדם אירוויזיון עם השיר "אמריא איתך" ובשנת 2013 התמודד שוב בקדם אירוויזיון - הפעם עם השיר "We Are One".
הוא השתתף במופע המערכונים "ויהי צחוק", לצדם של מיכל גבריאלוב, מאור הרוש, עופר בן שבת ודנית שטורם. כמו כן, הוא כיכב במופע "שלכת - הילדה הכי מצחיקה".
בשנת 2014 השתתף בהצגת החנוכה "פנטזיה - אלף לילה ולילה". בפסח 2015 שיחק במחזמר "נסיך מצרים" ובחנוכה אותה שנה שיחק בהצגת הילדים "גיבורי האור".
בנובמבר 2016 התחיל להופיע במופע סטנד-אפ עצמאי וחדש, מנקודת מבטו הייחודית על דיאטות, זוגיות, ילדים, בעיות קשב וריכוז ושאר סיפורי חייו.
בחנוכה 2017 השתתף במופע הפסטיגל "סטורי של פסטיגל: אגדה מעכשיו".
בשנת 2020 השתתף ב"מיי פסטיגל" כשחזר לדמותו מ"סטורי של פסטיגל", ניק סטאר.
בשנת 2024 חגג ניקי וציין 25 שנה על הבמה במופע שנשא שם זה בהיכל התרבות תל אביב.
ביוגרפיה > חיים אישיים

גולדשטיין היה נשוי לשירלי ולהם שני בנים. ב-2021 השניים התגרשו לאחר ששנה קודם לכן, הודיעו על פרידתם.
בדצמבר 2021 גולדשטיין יצא מהארון וחשף את בן זוגו אייל שלום, שהיה חברו הטוב ביותר מאז גיל 13, כולל בזמן ששניהם היו נשואים לנשותיהם. כמו גולדשטיין, שלום יצא מהארון והתגרש מאשתו. בשנת 2024 הודיע השניים על פרידתם.[דרוש מקור]
גולדשטיין מתגורר ברמת השרון.
הערות שוליים

↑  סרט חדש גרופי, הארץ, 6 ביולי 1993
↑  יוני פרוים, אחרי 15 שנות זוגיות: ניקי גולדשטיין ואשתו נפרדו, במדור "פנאי פלוס" באתר ynet‏, 4 בנובמבר 2020
↑  ערן סויסה, צפו: ניקי גולדשטיין יוצא מהארון וחושף את בן זוגו, באתר ישראל היום, 30 בדצמבר 2021
| --- | --- |
בקרת זהויות :  GND: 1061803562  LCCN: no2016159319  VIAF: 138148207822100341587   WorldCat (עם VIAF): 138148207822100341587 
גולדשטיין בהופעת סטנד-אפ ב-2019
אל-ח'דר (דמות קוראנית)

ערך זה עוסק באחד מנביאי האסלאם. אם התכוונתם לעיירה סמוכה לבית לחם, ראו .
אל-חַ'דִר (בערבית: ٱلْخَضِر) הוא דמות מהקוראן שמתואר כמשרת אלוהים צדיק בעל חוכמה רבה או ידע מיסטי, אך לא מוזכר בשמו. באופן מסורתי מזוהה נבי אל-ח'דר על ידי תאולוגים עם אליהו הנביא.
במסורות אסלאמיות ולא אסלאמיות שונות, ח'דר מתואר כשליח השומר על הים, מלמד ידע סודי ומסייע למי שנמצא במצוקה. הוא בולט כפטרונו של הקדוש האסלאמי אבן ערבי. דמותו של אל-ח'דר עברה סינקרטיזציה לאורך זמן עם דמויות וצורות שונות אחרות כולל הצמח הזורואסטרי "האומה" (אנ'), וסורוש באיראן, סראושה (אנ') וסנט ג'ורג' באסיה הקטנה והלבנט, סמאל ביהדות ויוחנן המטביל בארמניה.
אף על פי שאינו מוזכר בשמו בקוראן, הוא נקרא על ידי חוקרים איסלאמיים כדמות המתוארת בקוראן כעבד אלוהים שקיבל ידע ואשר מלווה ונשאל על ידי הנביא מוסא (משה) על הפעולות הרבות שלכאורה לא צודקות או בלתי הולמות שהוא (אל-ח'דר) נוקט (הטבעת ספינה, הרג צעיר, גמול על חוסר הכנסת אורחים על ידי תיקון חומה). בסוף הסיפור אל-ח'דר מסביר את הנסיבות הלא ידועות למשה שהפכו כל אחת מהפעולות לצודקת.
מיסטיקנים וחוקרים המאמינים בחדית' מאמינים כי אל-ח'דר עדיין חי.
אטימולוגיה

"אל-ח'דר" בערבית פירושו "הירוק" או "הצמחייה". אולם ישנם חוקרים המצביעים על התייחסות אפשרית לדמות המסופוטמית אוטנאפישתים מהאפוס של גילגמש דרך הערביזציה של כינויו, "חסיסתרה". לפי דעה אחרת, השם ח'דר אינו גרסה ערבית או קיצור של חסיסטרה, אך ייתכן שהוא נגזר משמו של האל הכנעני כושר וחסיס ומאוחר יותר הוא נטמע בשפה הערבית כאל-ח'דר.
בקוראן

בקוראן סורה 18 (סורת אל-כהף), פסוק 65 מוסא (משה) פוגש את עבד האלוהים, המכונה בקוראן "אחד מעבדינו אשר רחמנו מאתנו ואשר לימדנו ידע מעצמנו". חוקרים מוסלמים מזהים אותו כח'דר, למרות שהוא לא נקרא כך במפורש בקוראן ואין שום התייחסות לכך שהוא בן אלמוות או קשור במיוחד לידע אזוטרי או לפוריות.
הקוראן קובע שהם נפגשים במפגש של שני ימים, שם ברח דג שמשה ומשרתו התכוונו לאכול. משה מבקש רשות ללוות את עבד ה' כדי שמשה יוכל ללמוד "ידע נכון על מה שלימדו אותו". המשרת מודיע לו ש"הרי אתה (משה) לא יכול להיות סבלני איתי. ואיך אתה יכול להיות סבלני בדברים שאין הבנתך שלמה לגביהם?" משה מבטיח להיות סבלני ולציית לו ללא עוררין, והם יצאו יחד לדרך. משרת האלוהים פוגע בספינה, ומשה ששכח את שבועתו אומר: "האם עשית בו חור כדי להטביע את אסיריו? בוודאי עשית מעשה חמור". המשרת מזכיר למשה את אזהרתו, "האם לא אמרתי שלא תוכל לסבול אתי?" ומשה מתחנן שלא ינזוף בו.
לאחר מכן, עבד האלוהים הורג בחור צעיר. משה שוב זועק בתדהמה ובחרדה, ושוב מזכיר המשרת למשה את אזהרתו, ומשה מבטיח שלא יפר שוב את שבועתו, ואם כן יפטור את עצמו מנוכחות המשרת. לאחר מכן הם ממשיכים לעיירה שבה מונעים מהם הכנסת אורחים. הפעם, במקום לפגוע במשהו, משקם עבד ה' חומה מרושלת בכפר. שוב משה נדהם ומפר את שבועתו בפעם השלישית והאחרונה, ושואל מדוע המשרת לא גבה לפחות "איזה פיצוי על כך" שלא הכניסו אורחים.
משיב עבד ה': "זאת תהיה הפרדה ביני לבינך; עתה אודיע לך על המשמעות של מה שלא יכולת לסבול עמו. מעשים רבים הנראים כרעים, זדוניים או קודרים, למעשה הם רחמנים. הסירה נפגעה כדי למנוע מבעליה ליפול לידיו של מלך שתפס כל סירה בכוח. ולגבי הבחור שעבד ה' הרג, הוריו היו מאמינים והבחור היה מביא עליהם אי ציות וכפירה. אלוהים יחליף את הילד באחד טוב יותר בטוהר, חיבה וצייתנות. באשר לתיקון החומה שעשה עבד ה', הסביר המשרת שמתחת לחומה נמצא אוצר השייך לשני יתומים חסרי ישע שאביהם צדיק. כשליחו של אלוהים, החזיר המשרת את החומה, תוך שהוא מגלה את חסד ה' בכך שגמל לחסידות אבי היתומים, וכדי שכאשר החומה תחלש שוב ותתרסק, היתומים יהיו מבוגרים וחזקים יותר וייקחו את האוצר ששייך אותם.
בחדית'

בין הסיפורים על חייו של אל-ח'דר בחדית' יש שני סיפורים, האחד מסופר על ידי אחמד אבן חנבל, לפיו נאמר כי מוחמד הצהיר כי אליהו (איליאס) הנביא ואל-ח'דר נפגשים מדי שנה ומבלים את חודש הרמדאן בירושלים, והשני מסופר על ידי יעקב בן סופיאן שסיפר על עומר השני, לפיו אדם שהוא נראה הולך איתו היה למעשה אל-ח'דר.
המלומד האסלאמי סעיד נורסי גם טוען אל-ח'דר חי, אבל יש חמש דרגות חיים; ואל-ח'דר נמצא בדרגה השנייה של החיים, ולכן חלק מהחוקרים הדתיים היו בספק לגבי זה.
בחדית' > אל-ח'דר ואליהו הנביא

אל-ח'דר ואליהו דומים במידה מסוימת. כלומר, הם יכולים להיות נוכחים במספר מקומות בו-זמנית. הם אינם מוגבלים על ידי דרישות אנושיות. הם יכולים לאכול ולשתות מתי שהם רוצים, אבל לא מחויבים לעשות זאת. הם אלה שחושפים ועדים למציאות הבריאה, והדיווחים על הרפתקאותיהם. יש אפילו דרגת קדושה אחת שנקראת 'דרגת אל-ח'דר'. קדוש שמגיע לדרגה זו מקבל הוראה מאל-ח'דר ונפגש עמו.
מאמינים כי אל-ח'דר הוא אדם בעל מראה של אדם עם זקן ארוך ולבן.
מוחמד אל-בוח'ארי מטוען כי אל-חד'ר ("הירוק") קיבל את שמו לאחר שנכח על פני קרקע כלשהי שהפכה ירוקה כתוצאה מנוכחותו שם. ישנם דיווחים מאל-בהאקי (ער') כי אל-ח'דר היה נוכח בהלווייתו של מוחמד והיחיד שזיהה אותו היה עלי, שראה שהגיע כדי להראות את צערו ועצבותו על מותו של מוחמד. הופעתו של אל-ח'דר בהלווייתו של מוחמד תיארה גבר בעל עוצמה, בעל מראה נאה, עם זקן לבן, הגיע מזנק על גב האנשים עד שהגיע למקום שבו מונחת הגופה הקדושה. בבכי ממרר, הוא פנה לעבר החברים ושלח את תנחומיו. עלי אמר שהוא ח'דר. [37]
בסיפור אחר נפגש אל-ח'דר עם עלי על יד הכעבה והדריך אותו לגבי תחינה שהיא ראויה מאוד כאשר היא נאמרת לאחר תפילות החובה.
ג'עפר א-צאדק כותב ב"כיתאב אל-קאפי" כי לאחר הכניסה למסגד הקדוש במכה, ביקר עלי, חסן אבן עלי וחוסיין בן עלי איש נאה ולבוש היטב ששאל אותם שורה של שאלות. חסן ענה על השאלות ועל כך העיד האיש על הנבואה של מוחמד ואחריו העיד כי עלי ומלוויו הם היורשים האמיתיים. עלי ביקש מחסן לעקוב אחר מקום הימצאו של המבקר, אך משלא הצליח, עלי חשף את זהותו של האיש שהוא אל-ח'דר.
באמונה הדרוזית

אל-ח'דר נחשב לדמות מרכזית באמונה הדרוזית ויש האומרים כי הוא ממקימי הדת הדרוזית. הם רואים במערת אל-ח'דר כקדושה ורואים בו כנביא הירוק המסמל מים וחיים, ניסים ומרפא חולים. דרוזים, מאמינים אל-ח'דר חזר בתור יוחנן המטביל, או כג'ורג' הקדוש, מאחר שהם מאמינים בגלגול נשמות.
ג'ורג' הקדוש גם מתואר כדמות נבואית במקורות הדרוזיים ובכמה מקורות הוא מזוהה עם אליהו או "אליאס" ונקרא גם "סידנא אבו איברהים".
החל משנת 1958 רואים הדרוזים בישראל את מקאם נבי אל-ח'דר שבכפר יאסיף ליד עכו כמקום בו קבור הנביא.
הערות שוליים

↑  10 סיפורים סופיים על הנביא אל-ח'דר
↑  הקוראן והתנ"ך: טקסט ופרשנות גבריאל אמר ריינולדס
| --- | --- |
בקרת זהויות :  NLI: 987007402107605171  GND: 122568176  ICCU: SBLV215100  LCCN: no2017054563  TDVİA: hizir  VIAF: 67351357   WorldCat (עם VIAF): 67351357
1998 בטלוויזיה

| 0 | 1 | 2 | 3 |
| --- | --- | --- | --- |
|  |  | 1998  בטלוויזיה |  |
< · 1996 · 1997 — 1998 — 1999 · 2000 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1998 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
9 במאי – תחרות האירוויזיון התקיימה בבירמינגהאם שבבריטניה. בתחרות זכתה ישראל, עם השיר "דיווה" שבוצע על ידי הזמרת הישראלית הטרנסג'נדרית דנה אינטרנשיונל.
סדרות ותוכניות טלוויזיה חדשות ב-1998

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1998. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1998.
| תאריך עלייה לשידור | שם הסדרה | סוגה | רשת השידור המקורית | הערות |
| --- | --- | --- | --- | --- |
| 20 בינואר | דוסון קריק | דרמת נעורים רומנטית | The WB |  |
| 10 במרץ | שניים ועוד אחת | קומדיית מצבים | ABC |  |
| 6 באפריל | טלטאביז | תוכנית לגיל הרך | PBS Kids |  |
| 13 באפריל | ספינת האהבה: הגל הבא (אנ') | קומדיה רומנטית | UPN | אתחול של הסדרה "ספינת האהבה" (1977–1986) |
| 14 במאי | Celebrity Deathmatch | אנימציית סטופ-מושן, קומדיה אפלה, פרודיה, היאבקות | MTV |  |
| 6 ביוני | סקס והעיר הגדולה | קומדיה רומנטית, דרמה קומית | HBO |  |
| 5 באוגוסט | של מי השורה הזאת בכלל? | אלתור קומי | ABC |  |
| 23 באוגוסט | מופע שנות ה-70 | קומדיית מצבים | פוקס |  |
| 12 בספטמבר | הרקולס הצעיר (אנ') | פעולה, הרפתקאות, פנטזיה, דרמה קומית, גיבורי-על | Fox Kids |  |
| 21 בספטמבר | מלך השכונה | קומדיית מצבים | CBS |  |
| 21 בספטמבר | ויל וגרייס | קומדיית מצבים | NBC |  |
| 26 בספטמבר | VIP (אנ') | פעולה, דרמה קומית | סינדיקציה |  |
| 29 בספטמבר | פליסיטי | דרמת נעורים | The WB |  |
| 7 באוקטובר | מכושפות | דרמה, פנטזיה, על-טבעי | The WB |  |
| 7 באוקטובר | שבעה ימים | מדע בדיוני | UPN |  |
| 2 בנובמבר | בקר | קומדיית מצבים | CBS |  |
| 18 בנובמבר | בנות הפאוור פאף | אנימציה, פעולה, קומדיה, גיבורי-על | Cartoon Network |  |
סדרות חדשות ששודרו ב-1998 ברשתות הטלוויזיה האמריקניות בשעות הפריים טיים
"סקס והעיר הגדולה"
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1998. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו קטגוריה:סדרות טלוויזיה ישראליות שעלו לשידור בשנת 1998.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 4 בינואר | משפחה וחצי | דרמה | הטלוויזיה החינוכית הישראלית |
| 12 במרץ | רק בישראל | סאטירה | ערוץ 2 |
| 24 באפריל | טירונות | דרמה | ערוץ 2 |
| 4 ביולי | 20 פלוס | דרמה | הטלוויזיה החינוכית הישראלית |
| 3 בספטמבר | זבנג! | קומדיה | ערוץ 2 |
|  | הסודות של כנרת | דרמה | ערוץ 2 |
| תאריך עלייה לשידור | שם הסדרה | סוגה | ארץ מקור | רשת השידור המקורית |
| --- | --- | --- | --- | --- |
| 1 באוקטובר | פלינט בלש הזמן | אנימה, פעולה, שונן, קומדיה, מדע בדיוני | יפן | TV Tokyo |
| 28 בנובמבר | אוגי והמקקים | אנימציה, סלפסטיק | צרפת | France 3 |
סדרות ותוכניות בולטות שבוטלו או הסתיימו ב-1998

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
6 באפריל – פייטון ליסט, שחקנית אמריקאית
9 באפריל – אל פנינג, שחקנית קולנוע וטלוויזיה אמריקאית
5 באוגוסט – מימי קין, שחקנית בריטית
28 באוקטובר – נולן גולד, שחקן אמריקאי
24 בנובמבר – פייטון מאייר, שחקן טלוויזיה אמריקאי
נפטרו

פרק זה לוקה בחסר. אנא תרמו לוויקיפדיה ו.
5 בינואר – סוני בונו, זמר ושחקן (נולד ב-1935)
10 במרץ – לויד ברידג'ס, שחקן אמריקאי (נולד ב-1913)
28 במאי – פיל הארטמן, שחקן וקומיקאי קנדי-אמריקאי (נולד ב-1948)
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
דנה אינטרנשיונל זוכה בתחרות האירוויזיון עם השיר "דיווה"
ג'יי קיי סימונס

| --- | --- |

סימונס, 2009
 לידה:  9 בינואר 1955 (בן 70) דטרויט, מישיגן, ארצות הברית 
 שם לידה:  Jonathan Kimble Simmons 
 מדינה:  ארצות הברית ארצות הברית
 תקופת הפעילות:  מ-1986 
 מקום לימודים:  אוניברסיטת מונטנה  אוניברסיטת המדינה של אוהיו  תיכון תומאס וורתינגטון 
 בן או בת זוג:  Michelle Schumacher (1996–?) 
 פרסים והוקרה:  פרס אוסקר לשחקן המשנה הטוב ביותר (22 בפברואר 2015) 
 פרופיל ב-IMDb
 
ג'ונתן קימבל "ג'יי קיי" סימונס (באנגלית: Jonathan Kimble "J. K." Simmons; נולד ב-9 בינואר 1955) הוא שחקן ומדבב אמריקאי, זוכה פרס אוסקר, פרס גלובוס הזהב ופרס גילדת שחקני המסך על תפקידו בתור המורה לג'אז טרנס פלצ'ר בדרמה "ויפלאש" (2014). הוא ידוע בעקבות תפקידיו הטלוויזיוניים כד"ר אמיל סקודה בסדרה "חוק וסדר" וב"חוק וסדר: מדור מיוחד", הניאו נאצי ורנון שילינגר בדרמת הכלא "אוז" ובתור המפכ"ל ויל פופ בסדרה "המפענחת", הוא גם גילם את עורך העיתון ג'יי ג'ונה ג'יימסון בסרטי "ספיידרמן" מבית מארוול. הוא דיבב את טנזן בסדרת האנימציה "האגדה של קורה", וגילם את דמותו של ג'יימס גורדון בסרט "ליגת הצדק" של היקום הקולנועי של DC.